google/wiki40b huggingface dataset:
Κίνημα Κονδύλη 10ης Οκτωβρίου 1935

Στις 10 Οκτωβρίου 1935 εκδηλώθηκε φιλοβασιλικό στρατιωτικό κίνημα, οργανωμένο από τον Γεώργιο Κονδύλη, που επικράτησε αμέσως αναίμακτα. Συγκεκριμένα, οι αρχηγοί των Ενόπλων Δυνάμεων, υποστράτηγος Αλέξανδρος Παπάγος, πτέραρχος Γ. Ρέππας και υπονάυαρχος Δ. Οικονόμου, αξίωσαν τηλεσιγραφικά από τον πρωθυπουργό Παναγή Τσαλδάρη να παραιτηθεί, πράγμα που ο τελευταίος υποχρεώθηκε να κάνει, γιατί δεν είχε καμιά δυνατότητα να ενεργήσει διαφορετικά. 
Αμέσως σχηματίστηκε κυβέρνηση με πρωθυπουργό τον Γεώργιο Κονδύλη και υπουργό Στρατιωτικών τον Αλέξανδρο Παπάγο και την ίδια μέρα παρουσιάστηκε στη συνεδρίαση της Βουλής (Ε΄ Συντακτική Εθνοσυνέλευση), που ήταν η εναρκτήρια μετά τις θερινές διακοπές, και ορκίστηκε. Σε ένδειξη διαμαρτυρίας για την κατάληψη της εξουσίας, ο Τσαλδάρης και οι 165 βουλευτές του κόμματός του αποχώρησαν από τη συνεδρίαση. Οι 82 βουλευτές που έμειναν ενέκριναν Ψήφισμα της Κυβέρνησης Κονδύλη, σύμφωνα με το οποίο καταργήθηκε το πολίτευμα της αβασίλευτης δημοκρατίας, επαναφέρθηκε προσωρινά σε ισχύ το Σύνταγμα του 1911 και ορίστηκε η διεξαγωγή δημοψηφίσματος για τις 3 Νοεμβρίου. Ο Κονδύλης έγινε αντιβασιλιάς, διατηρώντας ταυτόχρονα το αξίωμα  του πρωθυπουργού, ενώ ο Πρόεδρος της Δημοκρατίας Αλέξανδρος Ζαΐμης υποχρεώθηκε να παραιτηθεί.
Με το κίνημα της 10ης Οκτωβρίου η διαδικασία της Παλινόρθωσης της Μοναρχίας μπήκε στην τελική της φάση. Στο δημοψήφισμα της 3ης Νοεμβρίου 1935, εγκρίθηκε η αλλαγή του πολιτεύματος, κάτω από τη σκιά του στρατιωτικού νόμου και με αποχή της βενιζελικής παράταξης. 
Στις 30 Νοεμβρίου ο βασιλιάς Γεώργιος Β΄, πέντε μέρες μετά την επιστροφή του στην Ελλάδα, ανέθεσε το σχηματισμό κυβέρνησης στον Κωνσταντίνο Δεμερτζή.
Γλώσσες της Μιανμάρ

Υπάρχουν περίπου εκατό γλώσσες που ομιλούνται στη Μιανμάρ (επίσης γνωστή ως Βιρμανία). Τα βιρμανικά, ομιλούμενα από τα δύο τρίτα του πληθυσμού, είναι η επίσημη γλώσσα.
Οι γλώσσες που μιλούν οι εθνικές μειονότητες αντιπροσωπεύουν έξι γλωσσικές οικογένειες: την Σινοθιβετική, την Αυστροασιατική, την Τάι-Καντάι, την Ινδοευρωπαϊκή, την Αυστρονησιακή και την Χμονγκ-Μιέν καθώς και ένα αρχόμενο εθνικό πρότυπο για την βιρμανική νοηματική γλώσσα.

Αυτόχθονες γλώσσες

Εκτός από τα Βιρμανικά και τις διαλέκτους της, οι εκατό περίπου γλώσσες της Μιανμάρ περιλαμβάνουν τις Σαν (Τάι, ομιλείται από 3.2 εκατομμύρια άτομα), τις γλώσσες Καρέν (που ομιλούνται από 2.6 εκατομμύρια άτομα), την Κατσίν (ομιλείται από 900.000 άτομα), διάφορες γλώσσες Τσιν (ομιλούνται από 780.000 άτομα), και Μον (Μον-Χμερ, ομιλείται από 750.000 άτομα). Οι περισσότερες γλώσσες της χώρας χρησιμοποιούν το βιρμανικό αλφάβητο. Άλλες μειονοτικές γλώσσες που ομιλούνται στη χώρα είναι η κινεζική και η Βα.
Στη Μιανμάρ, η χρήση μειονοτικών γλωσσών αποθαρρύνεται.
Δεν είναι ξεκάθαρο εάν υπάρχουν μία ή δύο Βιρμανικές νοηματικές γλώσσες.

Αγγλικά ως δεύτερη γλώσσα

Σήμερα, τα βιρμανικά είναι η κύρια γλώσσα διδασκαλίας, και τα αγγλικά διδάσκονται ως δεύτερη γλώσσα. Τα αγγλικά ήταν η κύρια γλώσσα διδασκαλίας στην τριτοβάθμια εκπαίδευση από τα τέλη του 19ου αιώνα έως το 1964, όταν ο στρατηγός Νε Ουίν έδωσε εντολή για εκπαιδευτικές μεταρρυθμίσεις Βιρμανοποίησης. Τα αγγλικά εξακολουθούν να χρησιμοποιούνται από τους μορφωμένους αστούς και την εθνική κυβέρνηση.
Κορώνα ή Γράμματα

Υπόθεση

Η Shanda, αρτίστα των sallon, χρεώνεται άδικα τη δολοφονία του τραπεζίτη Burton. Για να την σώσει από το λιντσάρισμα, ο Σερίφης της Plata City την στέλνει εξορία στο Phoenix. Κατά τη διάρκεια του ταξιδιού προς το Phoenix οι δύο άντρες στους οποίους την έχει εμπιστευτεί ο Σερίφης, με την βοήθεια ενός ακόμα, την βιάζουν και την αφήνουν στην έρημο, σίγουροι πως είναι νεκρή. Την βρίσκει όμως ο Black Talisman, ένας παράνομος, και την παίρνει μαζί του στο κρησφύγετό του, την περιθάλπει μέχρι να γίνει καλά, και έπειτα, αφού ακούει την ιστορία της, αποφασίζει να πάρει εκδικηθεί και να καθαρίσει το όνομά της…
100 Bullets

Στυλ

Τόσο η γραφή όσο και η εικονογράφηση έχουν νουάρ αισθητική. Παρουσιάζει ηθικά αμφιλεγόμενες ιστορίες με κυνισμό. Το στυλ είναι επηρεασμένο από ταινίες όπως αυτές του Κουεντίν Ταραντίνο, του Μπράιαν Σίνγκερ, Γκάυ Ρίτσι και άλλων.

Πλοκή

Η πλοκή του 100 Bullets περιστρέφεται γύρω από το δίλημμα της εκδίκησης ή της συγχώρεσης. Όταν κάποιος μυστηριώδης πράκτορας με το όνομα Γκρέιβς δίνει σε κάποιον μια βαλίτσα με ένα όπλο, 100 σφαίρες και τις αποδείξεις ποιος και πως του κατέστρεψε την ζωή εγγυόμενος σε αυτόν πλήρη ασυλία αν και εφόσον χρησιμοποιήσει τις 100 σφαίρες αυτός είναι υπεύθυνος για την επιλογή του. Όποια και να είναι η επιλογή δεν γνωρίζει τιμωρία ή επιβράβευση.
Ο πράκτορας Γκρέιβς ήταν αρχηγός μιας ομάδας γνωστής ως "The Minutemen", δύναμη ασφαλείας και πληρωμένοι δολοφόνοι του οργανισμού Τhe trust. Αυτός ο οργανισμός δημιουργήθηκε από 13 αριστοκρατικές οικογένειες από την Ευρώπη οι οποίες πρότειναν στους Βασιλιάδες της Ευρώπης να αποχωρίσουν από εκεί και να διεκδικήσουν την ακατοίκητη Αμερική. Όταν όμως η Αγγλία προχώρησε στην αποίκηση της Αμερικής τον 160 αιώνα, ιδρύθηκαν οι "Minutemen". Εφτά δολοφόνοι που κατέστρεψαν την αποικία και άφησαν σαν προειδοποίηση το μήνυμα «Croatoa». Από τότε ο ρόλος τους είναι να προστατεύουν τις 13 οικογένειες από εξωτερικούς και εσωτερικούς παράγοντες. Το trust αποφάσισε ότι δεν τους χρειάζεται πια και εδώ αρχίζει η ιστορία.
Δρόμος FM 89.8

Ιστορικό

Ο σταθμός ξεκίνησε να εκπέμπει (αρχικά στους 104.2) στις αρχές του 1989 ως Ράδιο Μέγαρα με ενημερωτικό χαρακτήρα. Στα μέσα του 1994 μετονομάστηκε σε Ράδιο Μανία ενώ στις αρχές του 1997 σε Ciao FM μεταδίδοντας Ελληνικά και ξένα τραγούδια. Με την κατανομή των συχνοτήτων στις 13 Μαρτίου 2002, ο σταθμός μεταφέρεται στους 89.8 MHz. Την διετία 2004-2005 μετονομάστηκε σε Soho Radio με το ίδιο μουσικό ρεπερτόριο ενώ την διετία 2007-2008 μετονομάζεται στο σημερινό του όνομα (Δρόμος FM) μεταδίδοντας μόνο Ελληνικά τραγούδια και από τα μέσα του 2015 στο παλιό ρεπερτόριο.

Ιδιοκτησία

Ο σταθμός άλλαξε πολλές φορές ιδιοκτησία στην ιστορία του. Μέχρι σήμερα, ο φορέας που διαχειρίζεται τον Δρόμος FM είναι η Θέμα Ράδιο Ανώνυμη Εταιρεία η οποία συστάθηκε στις αρχές του 1989 αρχικά ως Ράδιο Μέγαρα - Ραδιοφωνικές Παραγωγές Εταιρεία Περιορισμένης Ευθύνης και πρώτη έδρα τα Μέγαρα. Πρώτος του ιδιοκτήτης ήταν ο Σωτήρης Παπαηλίας ο οποίος ξεκίνησε το ραδιοφωνικό σταθμό με το όνομα Ράδιο Μέγαρα, ένα χρόνο πριν το ομότιτλο τηλεοπτικό κανάλι TVM (νυν Action 24). Στα μέσα του 1994, αποχώρησε από τη μετοχική σύνθεση ο ιδρυτής του σταθμού Σωτήρης Παπαηλίας και το πλειοψηφικό πακέτο των μετοχών του σταθμού εξαγοράστηκε από τον επιχειρηματία Ανδρέα Ζύγουρα, ενώ ο σταθμός μετονομάστηκε σε Ράδιο Μανία με αλλαγή έδρας στην Αγία Παρασκευή.
Στα τέλη του επόμενου έτους αποχωρεί και ο Ανδρέας Ζύγουρας από τη μετοχική σύνθεση και το πλειοψηφικό πακέτο των μετοχών της επιχείρησης εξαγοράζεται από τον τότε εκδότη του περιοδικού Ciao Γιώργο Βογιατζίδη, ενώ ο σταθμός μεταφέρεται στην Αθήνα. Στις αρχές του 1997 μεταβάλλεται η επωνυμία της εταιρείας σε Θέμα Ράδιο ΕΠΕ και ο σταθμός μετεξελίσσεται σε Ciao FM ενώ οχτώ χρόνια μετά, λόγω αλλαγής ιδιοκτησίας σε Soho Radio με αλλαγή έδρας στον Ταύρο. Στις αρχές του 2008, μετατρέπεται η εταιρεία από πολυπρόσωπη σε μονοπρόσωπη ΕΠΕ και ο διακριτικός τίτλος μεταβάλλεται στον σημερινό σε Θέμα 89.8 ενώ η έδρα της επιχείρησης μεταφέρεται στην Κηφισιά. Την περίοδο εκείνη πραγματοποιήθηκε μεταβίβαση πακέτου και αύξηση μετοχικού κεφαλαίου ενώ στα τέλη του επόμενου έτους, ο φορέας του σταθμού από Εταιρεία Περιορισμένης Ευθύνης μετατρέπεται σε Ανώνυμη Εταιρεία με το ίδιο όνομα και διακριτικό τίτλο.
Πρωτάθλημα Ε.Π.Σ. Πειραιώς 1976-77

Το πρωτάθλημα της Ε.Π.Σ. Πειραιώς περιόδου 1976-77 διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 71 σύλλογοι. Τους τίτλους των τριών ομίλων της Α΄ Κατηγορίας κατέκτησαν η Δραπετσώνα, ο Ιωνικός Νικαίας και ο Περαμαϊκός αντίστοιχα, οι οποίοι και αγωνίστηκαν μεταξύ τους σε αγώνες μπαράζ όπου Υπερπρωταθλητής αναδείχτηκε ο Ιωνικός και δευτεραθλήτρια η Δραπετσώνα που προκρίθηκαν αμφότεροι στο ερασιτεχνικό πρωτάθλημα ανόδου για την άνοδο στην Β' Εθνική και τριταθλητής ο Περαμαϊκός που προκρίθηκε Εθνικό ερασιτεχνικό πρωτάθλημα. Δευτεραθλητές των τριών ομίλων της Α΄ ΕΠΣΠ ήταν οι Άρης Νικαίας, Α.Ο. Νεαπόλεως και Α.Ο. Νικαίας αντίστοιχα, από τους οποίους καλύτερος βαθμολογικά ήταν ο Α.Ο. Νικαίας (μέχρι και την προηγούμενη αγωνιστική περίοδο «Πίνδος Νικαίας») που προκρίθηκε στο Εθνικό ερασιτεχνικό πρωτάθλημα. Τους τίτλους των δυο ομίλων της Β΄ ΕΠΣΠ κέρδισαν ο Ήφαιστος και ο Προφήτης Ηλίας. Στη Γ΄ ΕΠΣΠ πρωταθλήτρια ανακηρύχθηκε η Αναγέννηση Πειραιώς.
Γουλιέλμος Ερρίκος της Σαξονίας-Άιζεναχ

Βιογραφία

Ήταν ο μόνος (επιζήσας) γιος του Ιωάννη-Γουλιέλμου Γ΄ δούκα της Σαξονίας-Άιζεναχ και της Αμαλίας, κόρης του Γουλιέλμου πρίγκιπα του Νασσάου-Ντητς.
Το 1741 απεβίωσε στο Άιζεναχ σε ηλικία 50 ετών.
1464 Ανακωχή

Φυσικά χαρακτηριστικά

Τα φυσικά χαρακτηριστικά της Ανακωχής είναι άγνωστα. Η Ανακωχή περιστρέφεται γύρω από τον εαυτό της μία φορά κάθε 7,5 ώρες.
Περιοχές σχεδιασμού της Λετονίας

Υπάρχουν πέντε περιοχές σχεδιασμού της Λετονίας (λετονικά: Latvijas plānošanas reģioni‎): η Κούρζεμε, η Λατγαλία, η Ρίγα, το Βίντζεμε και η Ζεμγκάλε. Τα όρια των περιοχών ευθυγραμμίζονται με τα όρια των δήμων της Λετονίας μετά τη δημοτική μεταρρύθμιση της 1ης Ιουλίου 2009. Οι περιοχές σχεδιασμού της Λετονίας δεν είναι διοικητικές εδαφικές διαιρέσεις, επειδή δεν αναφέρονται στο νόμο που ορίζει τις διοικητικές εδαφικές διαιρέσεις της Λετονίας.

Ιστορία

Οι περιφερειακοί θεσμοί ξεκίνησαν το 1997 σύμφωνα με δημοτικές πρωτοβουλίες για τον σχεδιασμό της κοινής ανάπτυξης. Σύμφωνα με τη νομοθεσία για την περιφερειακή ανάπτυξη, οι πέντε περιφέρειες σχεδιασμού δημιουργήθηκαν σύμφωνα με την απόφαση αριθ. 391 της 5ης Μαΐου 2009 του Υπουργικού Συμβουλίου της Λετονίας "Αποφάσεις σχετικά με τα εδάφη των περιοχών σχεδιασμού".
Μητρόπολη Περγάμου

Η Μητρόπολη Περγάμου είναι σήμερα έδρα τιτουλάριου Μητροπολίτη της Ορθόδοξης Εκκλησίας, δεδομένου ότι δεν υπάρχει ελληνικός πληθυσμός στην Πέργαμο της Μικράς Ασίας. Λειτούργησε ως Μητρόπολη κατά τα ύστερα βυζαντινά χρόνια, τον 13ο - αρχές 14υο αιώνα, και για σύντομο χρονικό διάστημα το 1922. Η μητρόπολη Περγάμου δημιουργήθηκε από αναβάθμιση της Επισκοπής Περγάμου, μιας από τις παλαιότερες χριστιανικές επισκοπές (αναφέρεται στην Αποκάλυψη του Ιωάννη). Κατά την περίοδο της Τουρκοκρατίας η επισκοπή Περγάμου υπαγόταν στη Μητρόπολη Εφέσου
Από τις 22 Ιουνίου 1986, Μητροπολίτης Περγάμου εξελέγη από το Οικουμενικό Πατριαρχείο ο Ιωάννης Ζηζιούλας, γνωστός ορθόδοξος θεολόγος.

Μητρόπολη Περγάμου - ύστερα βυζαντινά χρόνια

Θεωρείται ότι κατά τη διάρκεια του 13ου αιώνα, η επισκοπή Περγάμου αποσπάστηκε από την Μητρόπολη Εφέσου και αναβαθμίστηκε σε «Μητρόπολη Περγάμου», αλλά λόγω της τουρκικής κατάκτησης κατά τη δεκαετία 1310-1320, υπήρξε μείωση του χριστιανικού στοιχείου και έτσι σύντομα καταργήθηκε, υπαγόμενη ξανά στην Μητρόπολη Εφέσου, μια από τις μεγαλύτερες μητροπόλεις της Μικράς Ασίας, μέχρι τις αρχές του 20ου αιώνα.
Άγιος Ανδρέας (συνοικία Καραβά)

Τοποθεσία

Στα δυτικά συνορεύει με την Πετρογειτονιά, στα νότια με τους Μότιδες, την Ελιά και τη Φτέρυχα, στα νοτιοανατολικά με την Κάρμι και στα ανατολικά με το Τριμίθθι και τον Άγιο Γεώργιο. Το βόρειο μέρος της διοικητικής έκτασης είναι παραθαλάσσιο.
Πλατανιάς Παραβόλας Αιτωλοακαρνανίας

Γεωγραφία - Ιστορία

Ο Πλατανιάς βρίσκεται στις βόρειες όχθες της λίμνης Τριχωνίδας και απέχει 13 χλμ. Α.-ΝΑ. από το Αγρίνιο και 17 χλμ. Δ.-ΒΔ. από το Θέρμο. Μέσα από το χωριό περνάει η ΕΟ Αγρινίου - Θέρμου και είναι ανάμεσα στη Παραβόλα (ΒΔ.) και Παντάνασσα (ΝΑ.), από την οποίο χωρίζεται με τον χείμαρρο Κουφόρεμα. Αναφέρεται επίσημα το 1927 στο ΦΕΚ 144Α - 15/07/1927 να αποσπάται από την τότε κοινότητα Ζακωνίνων και προσαρτάται στην τότε κοινότητα Παραβόλας. Σύμφωνα με το πρόγραμμα Καλλικράτης μαζί την Αγία Βαρβάρα, την Κάτω Τραγάνα, την Παραβόλα και την Τραγάνα  αποτελούν τη δημοτική κοινότητα Παραβόλας που υπάγεται στη δημοτική ενότητα Παραβόλας του δήμου Αγρινίου και σύμφωνα με την απογραφή 2011 έχει πληθυσμό 157 κατοίκους.

Σημείωση

Στην Αιτωλοακαρνανία υπάρχει ο συνώνυμος οικισμός Πλατανιάς Πυλλήνης
Γιώργος Παρασκευαΐδης

Βιογραφία

Γεννήθηκε στην Αθήνα το  1916 και εγκαταστάθηκε με την οικογένειά του στην Κύπρο σε πολύ νεαρή ηλικία. Έκανε σπουδές αρχιτεκτονικής στο Πανεπιστήμιο του Μιλάνου. Δραστηριοποιήθηκε κυρίως στο χώρο των οικοδομικών επιχειρήσεων. Ήταν ένας εκ των συνιδρυτών της σημαντικής διεθνούς εργοληπτικής/οικοδομικής εταιρείας Ιωάννου και Παρασκευαΐδη, μαζί με το συμπατριώτη του, Στέλιο Ιωάννου, μετά το τέλος του Δευτέρου Παγκοσμίου Πολέμου. Η εταιρεία έγινε γνωστή και με τα αρχικά των συνιδρυτών: J & P. Η εταιρεία τους σύντομα επεκτάθηκε σε όλο τον κόσμο και κατέστη οικονομικός κολοσσός.
Το φιλανθρωπικό του έργο ήταν εξίσου σημαντικό. Χαρακτηριστικά, ενίσχυσε οικονομικά παιδιά που είχαν ανάγκη για θεραπεία στις ΗΠΑ και χρηματοδότησε δημιουργία και λειτουργία μεταμοσχευτικού κέντρου στη Λευκωσία της Κύπρου. Στο Παρασκευαΐδειο Χειρουργικό και Μεταμοσχευτικό Κέντρο που άρχισε τη λειτουργία του το 1986  έγιναν  879 μεταμοσχεύσεις νεφρού, μέχρι το 2010 που σταμάτησε η λειτουργία του.
Πέθανε σε ιδιωτικό νοσοκομείο στο Λονδίνο, στις 5 Δεκεμβρίου του 2007, σε ηλικία 91 ετών.
Κεβίν Σεραφέν

Επαγγελματική Καριέρα

Ο Σεραφέν ξεκίνησε να παίζει μπάσκετ παρά μονάχα το 2004. Εντάχθηκε στα τμήματα υποδομής της Σολέ Μπασκέτ το 2006, προτού προωθηθεί στην ανδρική ομάδα και πραγματοποιήσει το ντεμπούτο του μαζί της στη διάρκεια της σεζόν 2008-09 στην Γαλλική Pro A. Σε 69 αγώνες με την Σολέ Μπασκέτ, είχε κατά μέσο όρο 4.56 πόντους και 3.52 ριμπάουντ σε 12.6 λεπτά για την Γαλλική Pro A, το EuroChallenge και το EuroCup competitions.
Επιλέχτηκε από τους Σικάγο Μπουλς στην 17η θέση των ντραφτ του 2010. Όμως, στις 8 Ιουλίου 2010, ο Σεραφέν κατέλειξε ως ανταλλαγή στους Ουάσινγκτον Ουίζαρντς μαζί με τον Κερκ Χάινριχ, με τους Μπουλς, στον αντίποδα να λαμβάνουν δικαιώματα ντραφτ για τον Βλάντιμιρ Βερεμένκο.
Στις 20 Σεπτεμβρίου 2011, υπέγραψε συμβόλαιο συνεργασίας με την ισπανική Κάχα Λαμποράλ στη διάρκεια του lockout του 2011 στο NBA.
N-φαινυλομεθανιμίνη

Από μεθανάλη και ανιλίνη

Με επίδραση ανιλίνης σε μεθανάλη, R#1 = R#2 = H:

Συμπεριφορά βάσης

Παράγει άλατα με οξέα. Π.χ.:

Αναγωγή

Ανάγεται προς N-μεθυλανιλίνη:
The Eagle Has Landed – Part III

Τραγούδια

CD 1

1. This Town Rocks - 4:53

2. Back tot the Wall - 3:28

3. Redline - 4:01

4. Stand Up and Be Counted - 3:26

5. Never Surrender - 3:33

6. Frozen Rainbow - 6:49

7. Suzie Hold On - 4:51

8. Play it Loud - 4:27

9. Warrior - 3:55

10. See the Light Shining - 6:45

11. To Hell and Back Again - 3:20

12. Stallions of the Highway - 3:06

13. Wheels of Steel - 8:51

14. And the Bands Played on - 3:51

15. Crusader - 7:04
CD 2

16. The Return - 1:41

17. Lionheart - 6:04

18. Man and Machine - 3:30

19. Beyond the Grave - 4:55

20. Searching for Atlantis - 5:40

21. To Live by the Sword Pt.I - 2:04

22. Unleash the Beast - 3:00

23. To Live by the Sword Pt.II - 1:31

24. Flying on the Edge - 4:34

25. Jack Tars - 0:54

26. English Man O' War - 4:19

27. Court of the Crimson King - 5:20

28. Broken Heroes - 6:46

29. Dragon's Lair - 3:32

30. Rock is Our Life - 5:11

31. Are We Travellers in Time - 4:43

32. Solid Ball of Rock - 5:55

Τα μέλη των Saxon

Το The Eagle Has Landed – Part III ηχογραφήθηκε από τους εξής μουσικούς:
Μπιφ Μπάιφορντ - φωνητικά
Νταγκ Σκάρατ - κιθάρα
Πωλ Κουήν - κιθάρα
Νιμπς Κάρτερ - μπάσο
Νάιτζελ Γκλόκλερ - τύμπανα
Φίλιππος (γιος του Αγαθοκλή της Πέλλας)

Βιογραφία

Ήταν ο τέταρτος γιος τού Αγαθοκλή και της μάλλον ονομαζόμενης Αρσινόης. Αδέλφια του ήταν ο Αλκίμαχος, ο Λυσίμαχος και ο Αυτόδικος.
Ο πατέρας του ήταν γαιοκτήμονας στη Θεσσαλία, έγινε όμως στενός φίλος και ευνοούμενος τού Φιλίππου Β΄ της Μακεδονίας, που τον όρισε σύμβουλό του. Έτσι μετακόμισε στην Πέλλα, όπου η οικογένειά του έγιναν Μακεδόνες πολίτες. Ο Φίλιππος και οι αδελφοί του μεγάλωσαν και μορφώθηκαν στην εκεί Αυλή των Αργεαδών. Το 336 τον βασιλιά διαδέχθηκε ο Αλέξανδρος Γ΄ ο Μέγας, που όρισε τα αδέλφια σε σημαίνουσες θέσεις. Ο Φίλιππος και οι αδελφοί του υπηρέτησαν ως υπασπιστές τού βασιλιά.  
Όχι πολύ μετά το τέλος τού Κλείτου τού Μέλανος, ο Φίλιππος συνόδευσε τον Αλέξανδρο με τα πόδια, αρνούμενος να ιππεύσει το άλογο τού Λυσιμάχου, που έτρεχε εκεί κοντά. Έμεινε στο πλευρό τού Αλεξάνδρου, διωκόμενοι και οι δύο από τους υποστηρικτές τού Σπιταμένη, τους εξεγερθέντες Σογδιανούς του και το ιππικό τους. Ο Φίλιππος τελικά κατέρρευσε από την εξουθένωση και απεβίωσε στα χέρια τού Αλεξάνδρου. Στις στρατιωτικές του δράσεις ο Φίλιππος αμιλλάτο με τον αδελφό του Λυσίμαχο. 
Ο Λυσίμαχος το 306 έγινε βασιλιάς της Θράκης, το 301 της Μ. Ασίας και το 288 της Μακεδονίας.
Γορδιανός Α΄

Η ζωή του

Λίγα πράγματα είναι γνωστά για τα πρώτα χρόνια και το οικογενειακό υπόβαθρο του Γορδιανού. Δεν υπάρχουν αξιόπιστα στοιχεία σχετικά με την οικογενειακή καταγωγή του. Η οικογένειά του ήταν σεμνή και πολύ πλούσια. Λεγόταν ότι ο Γορδιανός σχετιζόταν με εξέχοντες συγκλητικούς. Εκλέχθηκε αγορανόμος και ήταν πολύ δημοφιλής ως διοργανωτής δημοσίων θεαμάτων κυρίως μονομαχιών κατά μήνα. Ανακηρύχθηκε αυτοκράτορας σε ηλικία 80 ετών από τα Ρωμαϊκά στρατεύματα της Αφρικής που δεν ήθελαν να υποκύψουν στον Μαξιμίνο. Τότε ο Γορδιανός επέλεξε ως συνάρχοντα τον γιο του. Ωστόσο ο διοικητής της Μαυριτανίας Καπελλιανός, οπαδός του Μαξιμίνου επετέθη εναντίον του. Προ της Καρχηδόνας, στη μάχη που ακολούθησε, ηττήθηκε ο γιος του Γορδιανού και φονεύθηκε. Ο ίδιος ο Γορδιανός μετά απ΄ αυτή την εξέλιξη αυτοκτόνησε δι' απαγχονισμού, μετά από βασιλεία μόλις έξι εβδομάδων.
Ο Γορδιανός Α' είχε έντιμο χαρακτήρα, στα κοινά ήταν πολύ εργατικός και είχε αξιόλογη μόρφωση. Συνέγραψε την "Αντωνιάδα", που αποτελεί εγκωμιαστική βιογραφία των Αυτοκρατόρων Αντωνίνων.
Άγγελος Κωνσταντιλιέρης

Βιογραφία

Εξελέγη βουλευτής Αθηνών-Πειραιώς, στις εκλογές του 1923. 
Υπηρέτησε ως Δήμαρχος Βύρωνα από το 1951 ως το 1959.
Απεβίωσε στις 24 Φεβρουαρίου 1964 και κηδεύτηκε την επόμενη ημέρα.
Πλατανιώτικο Νερό

Το Πλατανιώτικο Νερό είναι είδος συρτού χορού από το νησί της Σάμου, που πήρε το όνομά του από ένα χωριό του νησιού που ονομάζεται Πλάτανος και από το διάσημο τραγούδι του νησιού που ονομάζεται «Το πλατανιώτικο νερό». Το τραγούδι προέρχεται επίσης από το χωριό Πλάτανος. Κανένα από τα άλλα χωριά του νησιού δεν έχει ιδιαίτερο χορό.
Δημήτριος της Γιουγκοσλαβίας

Βιογραφία

Είναι ο πρωτότοκος γιος του Αλεξάνδρου πρίγκιπα της Γιουγκοσλαβίας και της Μαρίας-Πίας της Σαβοΐας. Ο πατέρας του ήταν γιος της Όλγας πριγκίπισσας της Ελλάδας, εγγονής του Γεωργίου Α΄ της Ελλάδας. Η μητέρα του είναι κόρη του Ουμβέρτου Β΄ της Ιταλίας και εγγονή του Αλβέρτου Α΄ του Βελγίου.
Εκπαιδεύτηκε ως οικότροφος σε σχολή στις Βερσαλλίες της Γαλλίας και στην Ελβετία. Από το Πανεπιστήμιο του Παρισιού έλαβε πτυχίο Νομικών και μετέβη στη Ν. Υόρκη το 1983. Αρχικά ακολούθησε σταδιοδρομία στη Γουόλλ Στρητ, αλλά μετά αποφάσισε να μετακινηθεί στα κοσμήματα. Του πρόσφεραν εργασία στο Τμήμα Κοσμημάτων στις Δημοπρασίες Σόθμπυ'ς και εκεί έφθασε να γίνει υποδιευθυντής του Τμήματος. Τα 15 έτη, που ήταν εκεί, έγινε εκτιμητής και μελέτησε γεμολογία. Το 1999 ξεκίνησε να σχεδιάζει κοσμήματα και η συλλογή του από μανικετόκουμπα πωλήθηκε από τους "Μπέργκντορφ, Γκούντμαν & Σακς" της 5ης λεωφόρου. Επίσης σχεδίασε γυναικεία κοσμήματα για τους Οίκους "Μπάρνεϋς Ν. Υ." και "Νάιμαν Μάρκους". Από το 2002 διευθύνει το Τμήμα κοσμημάτων των Δημοπρασιών "Φίλιπς ντε Πουρύ & Λουξεμμπούρ". Το 2007 με τον συνεταίρο του Τοντ Μόρλεϋ ίδρυσαν την "Εταιρεία Πρίγκιπας Ντιμίτρι".
Το 2011 στο Κολοράντο, στο γάμο της Λάουρεν Μπους, συνόδευσε τη Σάρον Σμιθ, (διαζευγμένη) μητέρα της νύφης. Η Λάουρεν είναι κόρη του Νάιλ Μπους, αδελφού του Τζορτζ Γ. και γιου του Τζορτζ Χ. προέδρων των ΗΠΑ.

Επιφανείς συγγένειες

Ο Δημήτριος είναι εξάδελφος της ηθοποιού Κατερίν Όξενμπεργκ, η οποία είναι κόρη της Ελισάβετ πριγκίπισσας της Γιουγκοσλαβίας, αδελφής του πατέρα του. Είναι 3ος εξάδελφος του Αλεξάνδρου Β΄ τιτουλάριου βασιλιά της Γιουγκοσλαβίας. 
Το ενδιαφέρον τού Δημητρίου για τα κοσμήματα ξεκίνησε από αυτά της μάμμης του Όλγας πριγκίπισσας της Ελλάδας, που τα είχε από τη μητέρα της Ελένη Βλαδιμίροβνα μεγάλη δούκισσα της Ρωσίας. Η Ελένη ήταν κόρη τού Βλαδίμηρου Αλεξάνδροβιτς μεγάλου δούκα της Ρωσίας, δημιουργού των Ρωσικών Μπαλέτων, προστάτη της Τέχνης και της Μαρίας του Μεκλεμβούργου, η οποία είχε μία διάσημη συλλογή με πολλά είδη ακριβών κοσμημάτων από διαμάντια. Από αυτά ξεκίνησε η αγάπη του Δημητρίου για τους πολύτιμους λίθους.
Ο Δημήτριος είναι δίδυμος με τον αδελφό του Μιχαήλ γενν. 1958. Πέντε έτη μετά οι γονείς του έκαναν άλλα δύο δίδυμα παιδιά, τον Σέργιο και την Ελένη. Οι γονείς του διαζεύχθηκαν και έκαναν ο καθένας τους δεύτερο γάμο.
Μικαέλ Ζαν

Βιογραφία

Κατάγεται από την Αϊτή. Γεννήθηκε στο Πορτ-ο-Πρενς της Αϊτής στις 6 Σεπτεμβρίου 1957. Το 1968, η οικογένειά της αναγκάσθηκε να εγκαταλείψει τη χώρα και να εγκατασταθεί στο Κεμπέκ, προκειμένου να γλιτώσει από το τυραννικό καθεστώς του δικτάτορα Φρανσουά Ντυβαλιέ. Η Ζαν σπούδασε ιταλική και ισπανική φιλολογία, αρχικά στο Πανεπιστήμιο του Μόντρεαλ και κατόπιν στην Ιταλία, στα Πανεπιστήμια της Φλωρεντίας, της Περούτζιας και του Μιλάνου.
Εργάστηκε για το καναδικό Υπουργείο Απασχόλησης και ασχολήθηκε με θέματα προστασίας των κοινωνικά ασθενέστερων ομάδων, μεταναστών και γυναικών. Για μεγάλο διάστημα ήταν δημοσιογράφος και παρουσιάστρια στο κεντρικό δελτίο ειδήσεων του κρατικού τηλεοπτικού δικτύου Radio-Canada.
Το 2005, με πρόταση του τότε πρωθυπουργού της χώρας, Πωλ Μάρτιν, και με την αποδοχή όλων των ομοσπονδιακών κομμάτων, πλην του αυτονομιστικού «Bloc Québécois», η Ζαν ανέλαβε το αξίωμα της γενικής κυβερνήτριας του Καναδά. Στον λόγο που εκφώνησε κατά την ανάληψη των καθηκόντων της, η Ζαν υποσχέθηκε να εργαστεί για να «σπάσει τις μοναξιές», δηλαδή να φέρει πιο κοντά τους αγγλόφωνους και τους γαλλόφωνους Καναδούς.
Τυπικώς, η Ζαν αντιπροσωπεύει στον Καναδά την βασίλισσα του Ηνωμένου Βασιλείου, η οποία εξακολουθεί να είναι η κεφαλή της πρώην βρετανικής αποικίας, ως Βασίλισσα του Καναδά. Τόσο η βασίλισσα του Καναδά, όσο και η γενική κυβερνήτρια, δεν έχουν καμία ουσιαστική εξουσία. Εν τούτοις η γενική κυβερνήτρια του Καναδά μπορεί να παίξει πρωτεύοντα ρόλο στις πολιτικές εξελίξεις σε περιόδους κυβερνητικής αστάθειας, όπως π.χ. όταν δεν υπάρχει αυτοδύναμη κυβέρνηση.
Με την ανάληψη των καθηκόντων της ως γενική κυβερνήτρια, η Μικαέλ Ζαν δέχθηκε επίθεση από τον καναδικό Τύπο και από εθνικιστικούς κύκλους του Κεμπέκ, ακόμα και από συγγενικά της πρόσωπα, που την κατηγόρησαν ότι στο παρελθόν είχε ταχθεί υπέρ της απόσχισης της επαρχίας από τον Καναδά και ότι «πρόδωσε» τον αγώνα των γαλλόφωνων εθνικιστών. Παρόμοιες κατηγορίες έγιναν και εις βάρος του συζύγου της. Ο σύζυγος της Ζαν, σκηνοθέτης του κινηματογράφου Ζαν-Ντανιέλ Λαφόντ (Jean-Daniel Lafond), έχει γεννηθεί στη Γαλλία, ενώ το ζεύγος έχει μία υιοθετημένη κόρη, την Μαρί-Εντέν (Marie-Éden), η οποία έχει γεννηθεί στην Αϊτή.
Το 2010 την διαδέχθηκε στο αξίωμά της ο Ντέιβιντ Λόιντ Τζόνστον.
Στις 20 Νοεμβρίου 2014 η Ζαν επιλέχθηκε ως η επόμενη Γενική Γραμματέας του Διεθνούς Οργανισμού Γαλλοφωνίας, αναλαμβάνοντας καθήκοντα την 1η Ιανουαρίου 2015.
Μπρίτζετ Κερκόβι

Βιογραφία

Γεννήθηκε στις 8 Φεβρουαρίου 1977 στο Λος Άντζελες της Καλιφόρνιας. Ξεκίνησε την καριέρα της σε έργα σκληρού πορνό τον Ιανουάριο του 1999. Πήρε μέρος σε 203 ερωτικές σκηνές μέσα σε 344 συνεχόμενες ημέρες, καταρρίπτοντας ρεκόρ. Το 2000 πήρε μέρος σε 205 ερωτικές σκηνές σε 319 ημέρες. Κατέχει επίσης το ρεκόρ πρότασης σε 13 κατηγορίες για το βραβείο AVN Award το 2001. Είναι παντρεμένη με το Σκίτερ Κερκόνι και έχει δύο παιδιά.